২০০৮–০৯ বুন্দেসলিগা
২০০৮–০৯ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪৬তম মৌসুম ছিল। এই মৌসুমটি ২০০৮ সালের ১৫ই আগস্ট তারিখে শুরু হয়ে ২০০৯ সালের ২৩শে মে তারিখে সম্পন্ন হয়েছিল। বায়ার্ন মিউনিখের জার্মান আক্রমণভাগের খেলোয়াড় বাস্টিয়ান শোয়াইনষ্টাইগার এই মৌসুমের প্রথম গোল করেছিলেন। বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০০৭–০৮ মৌসুমে ৭৬ পয়েন্ট অর্জন করে এই প্রতিযোগিতার ইতিহাসে ২০তম বারের মতো শিরোপা জয়লাভ করেছিল। এই মৌসুমে ৬৯ পয়েন্ট অর্জন করে ভলফসবুর্গ ১ম বারের মতো বুন্দেসলিগা এবং ১ম বারের মতো জার্মান শিরোপা জয়লাভ করেছিল। ভলফসবুর্গের ব্রাজিলীয় আক্রমণভাগের খেলোয়াড় গ্রাফিতে ২৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।